一般人喺聽到自己個名嗰陣，個腦某啲區域會有強烈反應，而由自己個名引起嘅 MMN（例如係聽聽嚇一段音樂嗰時突然聽到自己個名）會零舍強，份研究搵咗班昏迷嘅病人返嚟做受試者，發現一個病人對自己個名嘅 MMN 幅度愈強，佢就愈快會醒返，於是呢班研究者就提議，醫護人員可以運用病人對自己個名嘅 MMN 嚟預測昏迷病人會有幾快醒返。